
Comisia pentru Buget,

Finanţe şi Bănci
Bucureşti,    23.03.2017
Nr. 4c-2/954
Plx.736/2015
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative pentru modificarea art.15 din Ordonanţa Guvernului nr.29/2013 privind reglementarea unor măsuri bugetare, trimisă spre dezbatere în fond, cu adresa nr.Plx.736/2015, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE

Leonardo BADEA
Parlamentul  României

Bucureşti,  23.03.2017
Nr. 4c-2/954
Comisia pentru Buget,

Finanţe şi Bănci
RAPORT
asupra propunerii legislative pentru modificarea art.15 din Ordonanţa Guvernului nr.29/2013 privind reglementarea unor măsuri bugetare
În conformitate cu prevederile art. 95 din Regulamentul Camerei Deputaţilor, republicat, Comisia pentru buget, finanțe și bănci a fost sesizată, spre dezbatere în fond, cu propunerea legislativă pentru modificarea art.15 din Ordonanţa Guvernului nr.29/2013 privind reglementarea unor măsuri bugetare.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă  în ședința din 20 octombrie 2015.

La dezbaterea propunerii legislative s-a avut în vedere avizul favorabil al Consiliului Legislativ, avizul negativ al Comisiei pentru învăţământ, ştiinţă, tineret şi sport, al Comisiei juridice, de disciplină şi imunităţi şi al Comisiei pentru transporturi şi infrastructură.

Guvernul, prin punctul său de vedere cu nr.940/MRP/28.02.2017, nu susține adoptarea acestei propuneri legislative.
Propunerea legislativă supusă dezbaterii are ca obiect de reglementare eliminarea plafonărilor actuale impuse de lege pentru decontarea abonamentelor de transport acordate elevilor, acestea propunându-se a fi decontate integral. Conform expunerii de motive "plafonarea abonamentelor afectează exact elevii cei mai vulnerabili din punct de vedere social", acesta ducând la "un abonament şcolar şi mai mare decât în prezent".
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din data de 21 martie 2017.
La lucrările Comisiei și-au înregistrat prezența un număr de 23 deputați, din totalul de 25 de membri.
La dezbaterea acestei propuneri legislative au participat, în calitate de invitați, reprezentanți ai Ministerului Finanțelor Publice.
În urma examinării propunerii legislative şi a opiniilor exprimate, deputații prezenți la lucrări, au hotărât cu majoritate  de voturi, respingerea propunerii legislative pentru modificarea art.15 din Ordonanţa Guvernului nr.29/2013 privind reglementarea unor măsuri bugetare, deoarece aplicarea prevederilor propuse prin iniţiativa legislativă generează impact asupra bugetului de stat.
În raport cu obiectul şi conţinutul său, propunerea legislativă face parte din categoria legilor ordinare.

